Afbestillingsforsikringen dækker ikke, hvis du fx misser dit fly pga. kø eller fordi du kommer for sent ud i lufthavnen. Det er dit eget ansvar at tage afsted hjemmefra i så god tid, at du kan nå din flyafgang.
Skal du fx rejse fra Københavns lufthavn, kan du på forhånd tjekke dit flys status og check-in-køens længde i deres app, og skal du parkere din bil i lufthavnen, kan du forudbestille en p-plads.
Skal du rejse inden for Europa, anbefales det, at du møder op mindst 2 timer før afgang, medmindre fly- eller rejseselskabet anbefaler noget andet. Skal du udenfor Europa, anbefaler lufthavnen fremmøde 3 timer før.